Eidsfoss
        
         (tettbebyggelse i Holmestrand)
Store norske leksikon,Geografi,Norges geografi,Vestfold og Telemark,Holmestrand
Eidsfoss, tettbebyggelse i Holmestrand, Vestfold, ved sørenden av Eikeren. Eidsfos Verk var opprinnelig jernverk. Eidsfoss var endestasjon for smalsporet jernbane til Tønsberg i 1901–1938.
Eidsfoss er Norges best bevarte jernverkssamfunn. Museet Jernverket Eidsfoss, som drives av Vestfoldmuseene, viser jernverkssamfunnets historie og produkter fra virksomheten. Stiftelsen Eidsfoss Industrihistoriske Samlinger formidler historien om jernverket, fra etableringen i 1697 til nedleggelsen i 1961.Eidsfoss Hovedgård, som er fra cirka 1750, ble fredet i 1922. Verkseiere og forvaltere hadde sin bolig på hovedgården fram til 1986. I 1991 ble Stiftelsen Eidsfoss Hovedgård etablert som eier av anlegget.Eidsfossen, mellom Bergsvannet og Eikeren, har en samlet fallhøyde på 17 meter. Kart  Les mer i Store norske leksikon Eidsfos Verk Holmestrand Vestfold